૨૦૧૭ના માર્ચ મહિનામાં તેઓ નયનભાઈની અપૉઇન્ટમેન્ટ મેળવી RTI કેન્દ્ર-મુલુંડ પહોંચ્યા તથા પોતાની વિટંબણાની વાત વિગતે કરી. નયનભાઈ તથા કેન્દ્રના અન્ય સેવાભાવીઓએ તેમની વાત શાંતિથી સાંભળી તથા લાવેલી ફાઇલનો અભ્યાસ કરી, પૅરામાઉન્ટ TPAને વિગતવાર પત્ર લખવાની સલાહ તથા માર્ગદર્શન આપ્યું. પત્રના અંત ભાગમાં જો આપ મારી ફરિયાદનું નિવારણ આઠ દિવસમાં નહીં કરો તો RTI કાયદા હેઠળની પ્રથમ અરજી કરવાની મને ફરજ પડશે એની ખાસ નોંધ મોટા અક્ષરે લખવાનું પણ જણાવ્યું. JIOના કાર્યાલયને પણ એ જ પ્રમાણે પત્ર મોકલવામાં આવ્યો.